open-index/open-wikipedia-markdown huggingface dataset:
Thomas Nyarko Ampem

**Thomas Nyarko Ampem** anɛ Ghana pɔlitis nwɛɛd ka an wadmaan n paas wadmaanib yir linɛ paas ayɔpɔi  Ghana Republic linɛ paas anaasi la ni n tis Asuogyaman linɛ bɛ Eastern Region sυυlυm la. O anɛ Maasim Tiig Naadɔɔg la nid.

## O vυm pinilυg nɛ o sakur yɛla
Ampem yinɛ  Anum teŋ sʋ'ʋlʋm na. O da keŋi Kwame Nkrumah University of Science and Technology naae ka die kasɛta gbaυŋ linɛ an MSC  Ka lɛn tɔlisi keŋ Virginia Commonwealth University, U.S.A naae ka die kasɛta gbaυŋ linɛ an Finance linɛ an ligidi zamisυg yɛla.

## Gbanvɛɛnsa
Thomas Adda Dalu

**Thomas Adda Dalu** (dʋanɛ 1 January 1956) anɛ Ghana pɔlitiks nwɛɛd ka paas Maasim tiig ŋaadɔɔg, National Democratic Congress ni. O anɛ Wadmaani tis Chiana-Paga Constituency bɛ Upper East Region, Ghana.

## On siniŋ siem nɛ o sakur yɛla
Dalu yinɛ Chiana. O mɔr MBA in Governance and Leadership

## Gbanvɛɛnsa
Thomas Ogajah Donkor

**Thomas Donkor Ogajah**  anɛ Ghana pɔlitis nwɛɛd ka an wadmaani paas Seventh Parliament of the Fourth Republic of Ghana, o zieni tis Wulensi Constituency kanɛ bɛ Northern Region sʋʋlim la, wabʋg naadɔɔg, New Patriotic Party nɔba zug.

## Gbanvɛɛnsa
Tiis Yɛla: Na'am Dissʋg Yɛla

Dabpiinɛ anaasi la da lunɛ arizumdaar ka tiis la wʋsa yina. Na'anya'adib la da anɛ Atɛ'ɛg nɛ Aduan nɛ Ata'aŋ nɛ Agaan nɛ Apunsig nɛ Akikaŋ nɛ Apoŋguda (na'asaasisibig) nɛ Avuoŋ. Bam pʋ'ʋs na'abi naae la ka na'ab yɛli ba ye ba mɔya. Zina ka m daa zi'eli tisi ya ka ya sid kena la li pa'al ye ya nini mu'oe ya hali. Wina'am ya'a sʋŋɛ, ya sʋnya na ma'ae.  Tɔɔ, nannanna na'anya'adib la an ala? Ka ba lɛbi ye, anii. M niŋ yadda ye ya miilimi ba bɛdegʋ. Li anɛ sida, ti mi' ba amaa ti zi' ban na di na'am la ka tʋm si'eli tisi tii. Faa, zin'idibaa, ya pʋ wʋmmɛ bɛɛ? Li ya'a an man ya'aminɛ, m na yɛl ye na'anya'adib la yi yinne yinne na tu'as ban an si'em nɛ ban na tʋm si'em tisi ti.
Timkat

**Timket** (Geʻez: ጥምቀት *Tʼimkʼet*) anɛ Ethiopian Orthodox Tewahedo Church nɛ Eritrean Orthodox Tewahedo Church malʋŋkanɛ ka ba maani bɛ Epiphany. Ba maani linɛ yʋʋmpaal nwadig wʋsa dabpiinɛ awai daar wʋsa bɛɛ dabpisi daar yʋʋm sieba ni dinɛ an yinne nɛ Terr dabpiinɛ yinne daar Ge'ez calendar ni.

Timkat malʋŋ la tiendnɛ Yesu kuom sʋʋb bɛ River Jordan. Nidib mi malʋŋ la nɛ din zieni tisid Winaam kuom sʋʋb la (nwɛnɛ Kristo biis bɛdegʋ maan siem bɛ Holy Land la ba yaa kaae/ keŋ Jordan).

Timkat malʋŋ maalʋg saŋa, Tabot, dinɛ an zanbini zieni tis Winaam nɔnaar daka dinɛ bɛ Ethiopian altar nam wʋsa ni la (nwɛnɛ Westhern altar kugir), ba viligi dinɛ nɛ fukanɛ ligiid zuoe ka maan maan la zii li o zugin. Tabot, dinɛ ka sɔ wʋsa pʋ nyɛt naana ka di yaa kaanɛ maan maanib la, zieni tis Kristo tʋm paal ye onɛ an Messiah la on da ken Jordan ye o sʋ Winaam kuom la. Divine Liturgy malʋŋ la maanɛ kɔlʋg dɛnɛr bɛɛ bɛʋgin bɛkɛʋg nwɛnɛ kɛfa ayi. Ka ba barik kuosuokanɛ kpie anina la keŋ paae bɛkɛog ka kabig kuom la missig banɛ bɛ ani la, ka ba sieba sig kuomin la miisi ba mɛŋ, ka di paan Winaam kuom sʋʋb kaanbʋg. Amaa malʋŋ la pʋ naae anina; Donald N. Levine vɛnligi paal ban da maani li siem yʋʋm tusir, kɔbiswai nɛ pisyuobʋ nam la ni.

Timqat Daar niŋtaŋ, nidib bɛdegʋ na laas malʋŋ zinigin la, ka banɛ kul yin ye bag bis biela la lɛbna, ka ba biel Kasi daka la keŋ ka la keŋ karimdɔɔgin nɛ vɛnlim nɛ diema. Ka Winaam nidib la ye fu-waad  nɛ maasim tiis ka yʋʋm Winaam yʋʋma ka kpɛɛmnam la gaad tuoni ken baalim-baanlim, ka dasam yʋʋmid yʋʋma baanlim, yʋʋm banɛ pʋ vuuda ka biis la mɛ zɔti giligid nɛ tʋʋma kɔnɔb kɔnɔb ka mɛ tune paas tʋʋma la ni. Ban yɛɛ ba fu-vɛnlis la,pʋab la mɛ maan sumalisim ba yɔlisim dabisir yʋʋm pʋʋgin la. Ka dasam nɛ pʋasada mɛ waad ka ianad agɔl nɛ teŋin waad ka pʋ gɛɛnda. Malʋŋ kaŋa mɛ da paasi an UNESCO intangible heritage. Ba yaa ti mɔr Kasi nɔnaar daka la lɛbisi li zinigin, sɔ wʋsa lɛbidnɛ kun yin ye o maal sumalisim. Vʋʋsim daar kaŋa anɛ vʋʋsim daar titada la yinne li yaa pʋn kaa vʋʋsim daar titaarɛ.

UNESCO da zaŋ Timkat nɛ yʋʋm tusia ayi nɛ piinɛ awai (2019) la ni paas Representative List of the Intangible Cultural Heritage of Humanity.

## Gbanvɛɛnsa
Tina Gifty Naa Ayele Mensah

Ba da du'a **Tina Gifty Naa Ayele Mensah** nɛ Yʋʋmpaal nwadig la dabisim pisi nɛ atan' daar yʋma 1963 (born 23 January 1964). O anɛ  Ghana politis nwɛɛd nɛ wadmaan tis Weija-Gbawe constituency. O anɛ Wabʋ Naadɔɔg (NPP) nid; ka Ghana gɔmina Zugdaan Nana Addo da gaŋ o ye, o an kpɛɛm kanɛ dɔli ti laafi lʋgir kpɛɛm la nyaaŋ (Deputy Minister of Health) bɛ nwadis atan la ni, li dab pii nɛ anu daar, yʋma tusa ayi nɛ pii nɛ ayɔpɔi la ni.

## O bɛllim nɛ o sakur ken yɛla.
Mensah da anɛ onɛ ka ba dua o bɛ nwadig yinnɛ la ni, li dabisim pisi nɛ atan daar, yʋma tusir nɛ kɔbis awai nɛ pisyuobʋ nɛ anaasi la ni.Bɛ  Jamestown, British Accra bɛ Greater Accra Region sʋʋlum.O daar keŋɛ  o secondary education bɛnɛ Accra Girls School la ni. O mɔri o kasɛtta gbana banɛ ka ti buon ye,  bachelor's degree in Public Administration nɛ Masters in international relations nɛ Diplomacy yit Ghana Institute of Management and Public Administration.

## Politis nwɛ'ɛb yɛla
Mensah da mɔri vɔɔt kal 34,216 yit 59,926 kanɛ an vɔɔtnam la wʋsa kal la, yʋma 2016 vɔɔdʋg kanɛ da an wadmaanib  naam nyadib saŋa la. Obuobia Darko-Opoku nɛ Jessica Adwoa Mannuel da nyi'a naam la nɛ o.O da ti zi'en wabʋg na'adɔɔg nɔba zug nyi'a wadmaanib kʋk na'am kanɛ da bɛ Ghana yʋʋm vɔɔdʋg tita'ar kanɛ da bɛ yʋma 2020 la ni la ka di lieb wadmaan.

## O tʋʋma yɛla.
O da anɛ kpɛɛm bɛ Gemens Company LTD. bɛ Mamprobi, Accra.

## On da die yaan piini sieba
Nwadis anii la, li daba anaasi daar yʋma tusa ayi nɛ pii nɛ ayɔpɔi la ni, o  da die yaan piini yiti Ghana-Nigeria Youth Organization yiti on da an kpɛɛm sʋŋ la yɛla . Yʋma tusa ayi nɛ pii nɛ ayɔpɔi la ni o da lɛn die  yaan piini kanɛ bigis ye o tʋʋma an sʋ'ʋŋa on an laafi lʋgir la kpɛɛm nyaaŋ dɔla, yit FAKS Investigative Services.

## O mɛŋ bɛllim yɛla
Tina mɔr sid nɛ biisa atan. O anɛ karimbiig.

## Gbanvɛɛnsa
Tijani Habibu Mohammad

**Mohammad Habibu Tijani** anɛ Ghana pɔlitis nwɛ'ɛd nɛ wadmaan (MP) kʋdʋg kanɛ bɛ Seventh Parliament dinɛ bɛ Fourth Republic of Ghana tis Yendi Constituency dinɛ bɛ Northern Region sʋ'ʋlʋm nɛ wabʋg na'adɔɔg la nid.

## O pin'ilʋg nɛ o sakur yɛla
Tijani du'am yʋʋm anɛ 16 February 1965. O yinɛ Yendi dinɛ bɛ Northern Region of Ghana. O kɛŋnɛ Ghana College, nannana o yʋ'ʋn anɛ Ghana Senior High School (GHANASCO), Tamale. O  di'e o Pa'alʋg Kaseta 'A' bu 1989 bɛ Bagabaga Training College. O kɛŋ tuoni kpɛn'  University of Ghana dinɛ ka o paam Bachelor of Arts (BA) degree kasɛta gbaʋŋ nɛ Study of Religion ka paam yiiga kelaas bɛ yʋma 2000 la ni. O mɔr master's degree kasɛta gbaʋŋ bɛ Governance and Leadership yit Ghana Institute of Management and Public Administration (GIMPA) nɛ post graduate diploma kasɛta gbaʋŋ bɛ education dinɛ ka o paami bɛ 2016 yit Valley View University, Oyibi.

## O tʋʋm yɛla
Tijani anɛ pa'an-pa'an ka da pa'an bɛ Yendi Senior High School yʋma 1995 ti paae yʋma 1997 la ni. Ka mɛ lɛn an assistant director tis Monitoring and Supervision tis Central Gonja District Office bɛ Ghana Education Service din yi yʋma 2009 ti paae yʋma 2013. O anɛ mɔɔm pa'an yinne. Habib Tijani da anɛ Municipal Chief Executive tis Yendi dinɛ yi yʋma 2001 ti paae yʋma 2009.

## Pɔlitis nwɛ'ɛb
Tijani anɛ municipal chief executive tis Yendi dinɛ yi yʋma 2001 ti paae yʋma 2009. O da an Mp bɛ 7 January 2013 bɛ Wabig paati la ni. Ba lɛn vɔɔt o bɛ Ghana yʋʋm vɔɔtʋg kanɛ da bɛ yʋma 2016 la ni la, wʋsa ye o an Mp tis Yendi Constituency nɔɔr ayi' daan. 2017 nii, o da paam gaŋir ye o an deputy minister for Foreign Affairs. Onɛ da an mp saŋa laa,  o da pɛ'ɛs Works and Housing and Business and House Committees of Parliament. O sʋŋ o constituency zi'is bɛdigʋ, o da gɔsid tʋm bama wʋsa:

O da zi'el Yendi College of Health Sciences dinɛ bɛ Yendi la.

O da mɛ' Maternal and Child Health Care Centres dinɛ bɛ Yendi mɛn.

O lɛm mɛ' mɛɛbnam 37 dinɛ an zamisʋg dɔɔd atan'-tan' din mɛn bɛnɛ Yendi.

O lɛm mɛ' mɛɛbnam 13 dinɛ an zamisʋg dɔɔg ayuobʋ-yuobʋ dinɛ mɛn bɛ Yendi Municipality nɔɔ.

O mɛ CHPS 13 bɛ Yendi Municipality

## O mɛŋ yɛla
O mɔr pʋ'a nɛ biis anaasi ka an mɔ'ɔr(Muslim).

## Gbanvɛɛnsa
Tobata Gion Festival

**Tobata Gion Yamagasa festival (戸畑祇園山笠)** anɛ Japanese festival (matsuri) kanɛ nyɛ yʋʋr hali, ka ba maani li yʋʋm wʋsa bɛ Tobata, linɛ bɛ Kitakyushu, Fukuoka prefecture, Kyūshū, Japan. Ba diti li daba atan (3 days) Arizum daari paae Alasid daar ka li lut nɛ nwadis ayɔpɔi bakɔi anaasi ni. Malima la anɛ tɛŋ la wʋsa maan, Japan teŋ dim, ka ba ɛɛnti tun "Yamagasa" (山笠) fɔɔli.

## Yamagasa
Yamagasa (bɛɛ Yamakasa) bɛdegʋ anɛ ba kennɛ giligid tɛŋin la, ka lin paas malʋŋ la pʋʋgin. Region nam anaasi bɛ Tobata paasid malʋŋ la pʋʋgin: Higashi, Nishi, Tenraiji nɛ Nakabaru. Region wʋsa mɔr Yamagasa titaari tis dap ka mɛ mɔri li bʋnbili tis dasam, ka li paal ye ba giligid tɛɛns lanɛ  zinis anii.

Diema la saŋa nintaŋ, ban kennɛ giligid teŋ la zinis anii la, ba mɔr teŋ la zanbina piiga nɛ ayi ka ba ziidi li giligid ka biis la mɔri ba kennɛ ba kɔn. Amaa li yʋʋŋ la, kaniya bʋgʋm nam ɛɛnti anɛ nya Yamakasa giligir, ka zinig la vɛnl hali ka ba yisid zanbina.

Ba yaa ye ba yis Yamagasa la banɛ zanli li la wʋsa na ʋkʋ li. Ka ba yaa ye ba maali li tituaa, ba ɛɛnti tansnɛ kʋkɔtitaar ye "yoitosa, yoitosa" saŋa yinne ka lʋmʋs nɛ dʋʋdis nwɛɛd.

## Labakʋda
Malima nwa da pinilnɛ yʋʋm tusir, kɔbʋs nii nɛ ayi la (1802), wiim da gbane Tobata teŋkpɛŋ kanɛ yʋʋri buon ye Chikuzen la, ka ba da sɔs Suga-taijin ye o yis banas la, o da wʋmi ba sɔsʋg ka teŋ la nidib wʋsa da paami ba laafi. Lin yi saŋkan, teŋ la dim gbane Yamakasa malʋŋ la ka li anɛ ba yɔlisim malʋŋ.

Saŋa da kena ka ba bas yʋʋŋ zɔɔs nɛ malʋŋ sieba. Amaa yʋʋm tusa ayi nɛ piinɛ ayɔpɔi (2017) la ni, ba da maali li. Linɛ paas anɛ yɛ, ba pinil Yamagasa malima kanɛ an puab din mɛn.

## Gbanvɛɛnsa
Tsuchizaki Shinmei Shrine Festival

**Tsuchizaki Shinmeisha Shrine Annual Celebration And The Float Festival** ("土崎神明社例祭", "土崎神明社祭の曳山行事") anɛ Japanese malʋŋkanɛ ka ba maan nwaduisa ayɔpɔi dabpisi paae dabpisi nɛ yinne bɛ Tsuchizaki (Tsuchizakiminato), Akita City, Akita Prefecture, Japan.

Nwɛnɛ nidib pisi ka ba zaŋi ba pɛsig ka ba tuund.

Di malʋŋ la dɛInɛ Shinmeisha teŋgban la. Tembanɛ kpie anina la wʋsa ɛɛnti tisnɛ nidib ka tiebi ba nɛ vɛnlim ka ba nwɛnnɛ bʋnnyalimnamnɛ. Yʋʋm tusir, kɔbiswai nɛ piswai nɛ ayɔpɔi (1997) la ni ka ba da zaŋi li paas Important Intangible Folk Cultural Property.

## Float la nyaaŋ nɛ bʋnnwɛɛda nam

## Paamʋg
Di yiib zinig bɛnɛ Tsuchizaki Station (Ya-datiʋŋ baba kpie nɛ Akita Station).

Fʋ yaa kpɛn kem tuon sappi paae siteesin la ka fʋ na nyɛ Tsuchizaki Shinmeisha Teŋgban la ka di bɛ fʋ nuudagɔbʋg baba. Ka fʋ yaa keŋ tuon biela fʋ na nyɛ suoraʋg kanɛ waae Float Festival la ni.

## Gɔsim nɛ mɛn
·        Matsuri

·        List of Important Intangible Folk Cultural Properties

·        Important Intangible Cultural Properties of Japan

## Gbanvɛɛnsa
Tumu

**Tumu** anɛ tempʋbil ka an tempʋtitaari tis Sissala East district, a district kanɛ bɛ Upper West Region sʋʋlim Ghana Ya-datiʋŋ, yaad nɛ Burkina Faso titɔdig la. Municipal la mɔr nidib kal nwɛnɛ tusa pisnii, kɔbisyuobʋ nɛ piinɛ awai (80,619) ka dap an tusa pistan nɛ awai, kɔbisnii nɛ pisyuobʋ nɛ anii (39,868) ka pʋab kal mɛ an tusa pisnaasi, kɔbisyɔpɔi nɛ pisnu nɛ yinne (40,751) dɔlisid yʋʋm tusa ayi nɛ pisi nɛ yinne (2021) nidib nɛ ya kaalʋg la ni. Nimbanɛ bɛ teŋin la titaam anɛ Sissala nam. Suoraʋg titaari tɔɔŋ Tumu nɛ Navrongo tɛmpʋʋg.

Tumu an tempʋkanɛ kpie Gbele Resource Centre, dinɛ paasi anaasi labisim pʋʋgin Ghana zinivɛnlla pʋʋgin. 

## Zinivɛnlla
Tumu tempʋʋg la mɔr zinivɛnlla dɔlisid sʋʋlim la nɛ nimbanɛ bɛ tempʋʋgin la, din yi Mua nɛ kɔldaad banɛ an zinibanɛ ka nidib la nyɛt kuom ti paae sankanɛ ka Ghana Water Company dim da vɛɛgi ba kuosuoya paae tempʋʋg la zinis wʋsa. Tempʋʋg la mɔrnɛ hotɛl yinne, ka ba buoni di ye Hill Top Hotel, ka mɔr gbɛɛnsa zinis bɛdegʋ, ba sieba anɛ Gateway Travelers Lodge,nɛ saam gbɛɛnsa zinis bɛdegʋ mɛn nwɛnɛ, Silti Guest House, nɛ diib zinis.

Tumu Na'ayin mɛ anɛ zinikanɛ yuug hali bɛ Municipality la ni.

## Gbanvɛɛnsa
Twifo-Atti Morkwa Constituency

**Twifo-Atti Morkwa** anɛ constituencies nam layinne ka mɔr wadmaan ka o ziel tis ba bɛ wadmaanib yir la Ghana nwa.Ba vɔtʋg  gaŋ wadmaan yinne ka an linɛ ka nidib la vɔɔt gaŋ nid yinne maa . Twifo/Atti-Morkwa constituency bɛni Twifo/Atti-Morkwa District n bɛ Central Region Ghana nwa.

## Bɛn nam
Naam kʋk la ya-datiuŋ gidiginɛ Upper Denkyira East Municipality ka ya-dagɔbʋg an Hemang Lower Denkyira District, ka ya-tuon an  Mpohor Wassa East District, ka ya-nyaaŋ an Assin North Municipality nɛ Assin South District n bɛ Central Region Ghana nwa.

## Wadmaanib

## Vɔtʋg
**Yʋʋm  tusa ayi nɛ anaasi la, Ghana dim vɔtʋg titaar la:Twifo-Atti Morkwaa  Constituency**

**Yʋʋm  tusa ayi nɛ anii la , Ghana vɔtʋg titaar la:Twifo-Atti Morkwaa Constituency**

**Yʋʋm tusa ayi nɛ piinɛ ayi la, Ghana  dim vɔtʋg titaar la:Twifo-Atti Morkwaa Constituency**

**Yʋʋm  tusa ayi nɛ piinɛ ayuobʋ la, Ghana dim vɔtʋg titaar  :Twifo-Atti Morkwaa Constituency**

## Gɔsim mɛ

* List of Ghana Parliament constituencies

## Gbanvɛɛnsa
United Ghana Movement

**United Ghana Movement** anɛ pɔlitis naadɔɔgʋ bɛ Ghana. Onɛ pinil naadɔɔg la anɛ Charles Wereko-Brobby, onɛ da an Wabʋg naadɔɔg, New Patriotic Party tuon gat.

## Registration
Naadɔɔg la da sɔbi di yʋʋr nɛ Electoral Commission of Ghana ye di an pɔlitis naadɔɔgʋ bɛ Ghana nɛ yʋʋm tusir, kɔbiswai nɛ piswai nɛ ayɔpɔi yʋʋmpaal nwadig dabpiiga daar (10 January 1997). 

## Vɔɔtʋg tʋʋma
**2000 vɔɔtʋg**

Yiiga vɔɔtkanɛ ka naadɔɔg la nya zuraannam nɛ wadmaannib vɔɔtʋg ni anɛ vɔɔtkanɛ da maal yʋʋm tusa ayin wadis piinɛ ayi la ni (December 2000). Charles Wereko-Brobby da zien naadɔɔg la nɔba zugʋ nya zuraan vɔɔt la yʋʋm tusa ayi nwadis piinɛ ayi la ni (December 2000) ka da paasi ayɔpɔi daan nɛ vɔɔt nɛɛm duali atan kɔbiga pʋʋgin (0.3%). Naadɔɔg la mɛ da nya wadmaannib vɔɔtʋg la yʋʋmkan ni.

**Wadmaannib vɔɔtʋg**

**Zuraan vɔɔtʋg**

## Naadɔɔg la vʋʋsim
Yʋʋm tusa ayi nɛ piinɛ ayi la (2002) ni, Naadɔɔg la tuon gat, Wereko-Brobby da mɔɔl ye naadɔɔg la nan vʋʋsidnɛ.

## Zanbina
Naadɔɔg la mɔr zanbin bama.

·        Pianakpan – Kɛt ka nidib nɔbʋgʋd Ghana maalʋg yɛla.

·        Symbol - A clenched fist of the hand with the index and middle fingers raised together.

·        Si'im - Bulu, Piel nɛ Dɛn'ɛn

## Gbanvɛɛnsa
Tɛ'ɛg

**Tɛ'ɛg** anɛ tiig kanɛ bɛɛ li gʋni ka wɔ'ɔm hali ka mɛ labis. Ba bʋti ba nɛ ya ni bɛɛ li yitnɛ yaad zi'is Kusa teŋ. Tɛ'ɛg mɛ bɛ tens kɔn'ɔb-kɔn'ɔb dunia nwa ni.
Li mɛ bɛ Na'asarnam teŋin. Ba anɛ banɛ ka ba vʋm wɔ'ɔm hali. Ba pʋ kpiid na'naa. Tɛ'ɛg mɔr vaand, wila, puum nɛ wela.
Ba wɔ'ɔlim anɛ woo, fit nam pisi (20) ti paae kɔbiga (100) ka til la mugim hali ka mɔr nya'.

## Nya'a
Ba nya' la sieba labis ka sieba an gɔɔlima-gɔɔlima. Nya' la sieba kpe'ed teŋ la pʋʋg ka sieba bɛ teŋ la zugin ka nidib zi'i ba zut.

## Vaand (Tɛ'ɛg kanda)
Tɛ'ɛg vaand bɛɛ tɛ'ɛgkanda anɛ yʋris-yʋrisi. Oonɛ, vaand la ɛti sʋʋgnɛ ka Sɛɛʋg win, ka ba bus van' pɔla.
Van' pɔla la, ba laadi tɛ'ɛgkanda la dʋgid zen'ed. Li ya'a ti paae sapal winɛ, ba na la tɛ'ɛgkanda la n yadig ka li kʋdig lieb nɔɔm.

## Wela (Tɛ'ɛd)
Tɛ'ɛd la anɛ li wela la. Ba kʋdigidnɛ oon win. Ba mɔr tɛ'ɛd la maan bʋnuuda ka mɔri did.

## Biili
Tɛ'ɛg mɔr biili ka biili la yʋ'ʋr mɛ an zʋ'ʋni. Ba mɔri maan kpalig.

## Gbamvɛɛnsa
University of ghana medical centre

**University of Ghana Medical Centre,** Sibiti la ka ba mɛɛ li yʋʋm bama ni ye li vɛɛnsi wiim yɛla la bɛnɛ University of Ghana, Accra sakurin la, Ghana.   

Li pinilʋg

Sibiti la zielig la da anɛ University of Ghana sakur la kpɛm mɛ da yina nɛ pʋtɛn kan, ka Ghana gobina zugraan, President Evans Atta-Mills onɛ lɛn kai dunia ni la da pinili li mɛɛb.

Mugusʋg saŋa

Sibiti la da sʋŋ nɛ yʋda, Coronavirus banas la tiebig.

Gɔsim nɛ yaas

* ·       University of Ghana Medical School

Gbanvɛɛnsa
Upper East Region

**Upper East Region** anɛ teŋ kanɛ bɛ Gaana tuon ka paas atan' ni teŋ bibis Gaana tens piina ayuobo (16) la ni.

Teŋ la paalʋ bɛɛ li yaliŋ anɛ kilo nam tusa anii, kɔbis nii nɛ pisnaasi nɛ ayi bɛɛ ayi nɛ vaar ayɔpɔi (2.7) kɔbiga pʋʋgin linɛ an Gaana sʋ'ʋlim.

Upper East Region la teŋ tita'ar anɛ Boligataŋa (Bolgatanga) ka tita'am buon ye Bolga.

Teŋ sieba banɛ bɛ teŋ la sʋ'ʋlim anɛ Navaroʋŋ (Navrongo), Paga, Bɔk (Bawku) nɛ Sabil (Zebila).

## Teŋ la Yaliŋ nɛ li Zi'ig
Upper East Region anɛ linɛ bɛ Ghana teŋ la zugin. Ka tɔt nɛ Burkina Faso Gaana tuon, Togo Gaana dagɔbʋg, Wa sʋ'ʋlim li datiʋŋ ka Tamar sʋ'ʋlim bɛɛ li nya'aŋ. Upper East Region la pʋdigi nwɛnɛ tens piina anu. 

## Gɔɔnsa zin'is (Zi' Venla)
Paga Bandaat kuom

Tongo kuga

Bongo kuga

Tono mu'ar

Navrongo Tan karindɔɔg

Pikworo Sankpan'as nam zi'ig

### Malima
Teŋ la mɔr buudi malima kɔn'ɔb-kɔn'ɔb yʋʋm la pʋʋgin. Ba bɛdegʋ anɛ banɛ mɔr kuob bɛɛ bunib na.

Samanpiid maliŋ

Golog maliŋ

Fao maliŋ

Bulisa dim Feok maliŋ 

Busaas Zekula maliŋ 

Boaram maliŋ

Fufaris Ndaakoya maliŋ 

## Sakur nam
Senior high schools

Main article: Education in Ghana

Bolga Girls Senior High School

Awe Senior High/Tech School

Bawku Senior High/Tech School

Bolgatanga Senior High School

Bongo Senior High School

Chiana Senior High School

Fumbisi Senior High School

Gowrie Senior High Tech School

Gambigo Day Community SHS

Garu Day Community SHS

Kongo Senior High School

Kusanaba Senior High School

Navrongo Senior High School

Nabango Senior High

Notre Dame Sem/ Senior High School

Mirigu Community Day SHS

O. L. L. Girls Senior High School

Paga Senior High School

Queen Of Peace Senior High School

Sandema Senior High/Tech School

Sandema Senior High School

Sirigu Senior High School

St John's Integrated Senior High/Tech

Tempane Senior High School

Zamse Senior High/Tech School

Zebilla Senior High/Tech School

Zorkor Senior High School

St John's Integrated SHTS

Zuarungu Senior High School

Bawku Senior High School

Bawku Technical School

Tertiary Institutions 1). Bolgatanga Technical University 2).

St. John Bosco's College of Education 3). Gbewaa College

of Education , Pusiga 4). UDS (University for Applied Science

& Technology), Navrongo .

## Tens
1. Bawku Municipal

2. Bawku West - Zebilla

3. Binduri Binduri

4. Bolgatanga Municipal

5. Bolgatanga East Zuarungu

6. Bongo Bongo

7. Builsa North Sandema Municipal

8. Builsa South Fumbisi

9. Garu

10. Kassena

Nankana East Navrongo Municipal

1. Kassena-

Nankana West Paga

12. Nabdam Nangodi

13. Pusiga Pusiga

14. Talensi Tongo

15. Tempane TempaneGaana tens piina ayuobo (16) la ni.

## Gbamvɛɛnsa
Upper East Regional Museum

**Upper East Regional Museum** anɛ museum kanɛ bɛ Bolgatanga, Ghana. Ba da mɛ Upper East Regional Museum lanɛ yʋʋm tusir, kɔbiswai nɛ pisyɔpɔi nɛ ayi la ni (1972) ka Ghana National Commission on Culture yisi di lɛb din yʋʋm bɛ zinisia la yʋʋm tusir, kɔbiswai nɛ piswai nɛ yinne la ni (1991). Museum la bɛnɛ Regional Library la nyaaŋ ka yaad nɛ craft village.

## Gbanvɛɛnsa
Upper West Akim

**Upper West Akim** constituency bɛ nɛ Eastern region, Ghana. Onɛ yʋn an wadmaan tis constituency la anɛ Joseph Sam Amankwanor. Ba da vɔɔti tis o dɔlisidnɛ National Democratic Congress ka o da di nɛ vɔɔt nam tusa ayi, kɔbuswai nɛ pisnaasi nɛ anii gaadi o tiran kani tial o la ka da kilim MP. O da die kʋk la nɛ Samuel Sallas Mensah onɛ da zien constituency la zug 4th Republic parliament dɔlisidnɛ (NDC) la saan. Ba teŋputitaar anɛ Adeiso.

## Gbanvɛɛnsa
Upper Manya

**Upper Manya** anɛ constituency nam la yinne bɛ Ghana Parliament ni. Di gaŋidnɛ wadmaan(MP) yinne, onɛ vɔɔti gaadi o tiraan. Upper Manya bɛ nɛ Manya Krobo District bɛ Eastern Region, Ghana.

## Titɔdis
Kʋk la bɛ nɛ Manya Krobo District bɛ Eastern Region, Ghana.

## wadmaannib

## Vɔɔtʋg

## Gbanvɛɛnsa
Vincent Ekow Assafuah

**Vincent Ekow Assafuah** (dʋanɛ 27 September 1990) anɛ Gaana pɔlitiks nwɛɛd ka an Wabʋg Naadɔɔg, New Patriotic Party (NPP) nid. o da anɛ Public Relations Officer (PRO) tis gbaʋŋ zamisʋg lʋgʋr la. O anɛ Wadmaani tis Old-Tafo Constituency bɛɛ Ashanti Region.

## On siniŋ siem nɛ o sakur yɛla
Vincent Ekow Assafuah duadib anɛ Polykarp Assafuah nɛ Paulina Assafuah bɛ Kumasi. O da keŋnɛ Martyrs of Uganda Junior High School ka tɔlisi zamis General Arts St. Huberts' Seminary bɛ Kumasi. Assafuah o mɔr Bachelor of Arts degree in political science dinɛ ka o die Kwame Nkrumah University of Science and Technology (KNUST), nɛ Master of Arts degree in Economic Policy nɛ Master of Science in Development Finance o die ba wʋsa nɛ University of Ghana (UG), bɛ Legon la. O lɛn mɔr Bachelor of Law Degree (LLB) yi Central University. Din nyaaŋ o da tɔlisi keŋ Ghana Institute of Journalism anina o da die Master of Arts in Public Relations. Nannanna, o maanɛ Ph.D. degree in Public Administration and Public Policy.

## Tʋʋma
Assafuah da nyaaya ka di National Service Personnel Association (NASPA) National president on da nan maani o National Service on da mɔ ye lieb USAG pirɛsidɛn vɔɔtʋg ka pʋ di la, o da tʋm tʋʋm kan yʋʋm yinne. O da anɛ onɛ sʋŋid Samira Bawumia yʋʋm tusa ayi nɛ anu (2015) paae yʋʋm tusa ayi nɛ piinɛ ayɔpɔi la ni (2017). yʋʋm tusa ayi nɛ piinɛ ayɔpɔi la nii (2017), o da anɛ onɛ pianadi tisid Wabʋg Naadɔɔg la nyaadɔl, New Patriotic Party (NPP). Wabʋg Naadɔɔg, New Patriotic Party la da di yʋʋm tusa ayi nɛ piinɛ ayɔpɔi yʋʋmpaal Nwadig, January 2017, ba da gaŋ o ye an head of public relations bɛ gbaʋŋ zamisʋg lʋgʋr la ni yʋʋm tusa ayi nɛ piinɛ anii la ni (2018). O da lɛn anɛ part-time lecturer tis Dominion University College.

## Pɔlitiks
Yʋʋm tusa ayi nɛ pisi Nwadisa ayuobʋ la, June 2020, o da nya Wabʋg Naadɔɔg,New Patriotic Party kʋk la Old Tafo Constituency sʋʋlim, onɛ da zini kʋk la zug Anthony Akoto Osei da yɛl ye on kʋ lɛn zien yaas yʋʋm tusa ayi nɛ pisi 2020 vɔɔtʋg la. o da paam vɔɔt kɔbisyi nɛ piswai nɛ awai (299), Assafuah da nya nɛ nidib anu (5) sieba, onɛ da kpie o hali, Dr. Louisa Serwaa Carole da paam vɔɔt kɔbiga nɛ pistan nɛ atan (133) ka banɛ kpɛlim la Prince Odeneho Oppong paam piswai (90), Archibald Acquah pʋ paam siela, Emmanuel Obeng nɛ Lord Inusah Lansah da paam pisnaasi nɛ anaasi (44) nɛ pisi nɛ ayɔpɔi (27).

O da di yʋʋm tusa ayi nɛ pisi Nwadis piinɛ ayi (2020 December) Wadmaanib vɔɔtʋg la bɛ Old Tafo Constituency. O da paam vɔɔt tusa pisnaasi nɛ ayi, pisyuobʋ nɛ piinɛ ayuobʋ (42,616) dinɛ an pisyɔpɔi nɛ anaasi dual pisnu nɛ anu kɔbiga pʋʋgin (74.55%) ka Maasim tiig nid kanɛ tial o la, Sahmudeen Mohammed Kamil (NDC) paam vɔɔt tusa piinɛ anaasi, kɔbisnaasi nɛ anu (14,405) dinɛ an pisi nɛ anu dual pisi kɔbiga pʋʋgin (25.20%).

**Laasbanɛ ni ka o tʋm**

O paasnɛ laaskanɛ gɔsid ya yɛla la (House Committee) nɛ laaskanɛ gɔsid gbaʋŋ zamisʋg yɛla la (Education Committee).

## Mɛŋ bɛlim
O anɛ Kristo biig.

## Gbanvɛɛnsa
Vincent Oppong Asamoah

**Vincent Oppong Asamoah,** Ba da dua o nɛ yʋʋmtusir kɔbiswai nɛ pisyuobʋ nɛ ayuobʋ yʋʋmpaal nwadig la dabpiinɛ atan daar (January 13, 1966). O anɛ Gaana pɔlitiks nwɛɛd ka an Wadmaani bɛ Gaana Wadmaanib yir kanɛ paas anii, Gaana Republic kanɛ paasi anaasi la ni. O zienɛ tis Dormaa West n bɛ Brong-Ahafo Region sʋʋlim la nidib. O paansɛ maasim tiig naadɔɔg la ni. O anɛ minista nyaandɔl kʋdʋgʋ tis puasada nɛ dasam nɛ niŋ wisigir yɛla Gaana.

## Mɛŋ bɛllim
Asamoah anɛ Kristo biig. O kennɛ Catholic pʋʋsim. O mɔr pua nɛ biisi atan.

## Pɔlitiks
Asamoah paasnɛ maasim tiig naadɔɔg la ni (NDC). Yʋʋm tusa ayi nɛ piinɛ ayi la nii 2012, o da zien maasim tiig (NDC) nɔbir zugʋ nya Dormaa West kʋk la ka dii keŋ paas Gaana Wadmaanib yikanɛ paasi ayuobʋ la, Gaana Republic kanɛ paasi anaasi la.

**Laasbanɛ ka o tʋm**

Asamoah anɛ kpɛɛm tis laaskanɛ gɔsid tʋʋma nɛ ya yɛla la ka lɛm paas laaskanɛ gɔsid nɔŋ sier suoya la.

## Pinilʋg bɛlim nɛ sakur yɛla
Ba da dua Asamoah nɛ yʋʋmtusir kɔbiswai nɛ pisyuobʋ nɛ ayuobʋ yʋʋmpaal nwadig la dabpiinɛ atan daar (January 13, 1966). O yinɛ Nsoatre n bɛ Bono Region, Gaana la. O mɔri MBA in Public Administration yi Kwame Nkrumah University of Science and Technology na, o lɛm mɔr BA yi University of Cape Coast.

## O tʋʋma
Asamoah da anɛ onɛ sʋŋid nidib ka naan lia Naam yʋma tusa ayi nɛ piinɛ ayi la. O da tʋm nɛ OLAM Ghana Limited bɛ Asawinso, Westhern Region sʋʋlim la. O da paam suori lieb diisi tis Dormaa Municipal lin yi yʋʋm tusa ayi nɛ awai la nwadisi anaasi la dabpisi nɛ awai daar keŋ paae daakanɛ ka lieb wadamaan Gaana Wadmaanib yikanɛ paasi ayuobʋ la, Gaana Republic kanɛ paasi anaasi la ni yʋʋm tusa ayi nɛ piinɛ atan la yʋʋmpaal nwadig la daba ayɔpɔi la daar (7 January 2013).

## Gbanvɛɛnsa
Vincent Sowah Odotei

**Vincent Sowah Odotei** anɛ Ghana nid kanɛ an politis wɛɛd nɛ wadmaani tis La Dadekotopon n bɛ Greater Accra Region  Ghana nwa  ni. O anɛ wabʋg naaadɔɔg nid ka lɛn an minista nyaandɔl communications bɛ Ghana nwa ti paae saŋkanɛ ka Ghana Gɔmɛna zugdaan  Nana Akufo-Addo daa ti yiis o bas bɛ yʋma tusa ayiʼ nɛ pisi la nwadisi anaasi daba ayuobʋ la daar 

O daa nyaŋi Hon. Nii Amasah Namoale n bɛ yʋma tusa ayiʼ nɛ pii nɛ ayuobʋ vɔɔtʋg la ni.

## On siiŋ siem nɛ o sakur yɛla
Ba da dua Vincent Odotei nɛ yʋma tusir nɛ kɔbiswai nɛ pisyuobʋ nɛ anii , li nwadisa anu , li daba anu daar (5 May 1968) bɛ Accra sʋʼʋlʋm. O mɔr B.A kasɛta gbaʋŋ yit University of Ghana nɛ Post Graduate Diploma kasɛta gbaʋŋ bɛ Graduate School of Business University of Strathclyde Scotland. 

## On da keŋ laasʋg sieba ni
Vincent  Odotei daa paasi bɛ laasʋg kanɛ buon ye World Summit Awards Grand Jury ka laasʋg daa laanɛ bɛ Accra, Ghana nwa bɛ November 3, 2018, ti paae November 7, 2018, ani ka o daa yɛl ye on minista   tieb sʋʼʋŋa ye ba tʋm nɛ asuoe -m-mɛŋ dim ka ba maan teŋ la.

## Gbanvɛɛnsa
Upper east Regional House of chiefs

**Upper East Regional House of chiefs** anɛ naatitada banɛ bɛ Upper East Region la laasʋg. Di anɛ zinikanɛ ka Naanam la laasid taaba gbanad temmaalʋg yɛla nɛ ban na niŋ siem zanl nidib la ka daʋŋ da bɛɛ.

## Banɛ paasi di ni
Upper east regional House of chiefs la sieba anɛ Chiana-Pio Pe Ditundini A. Ayagtam II, House La zuraan, Mirigu-Naba Anthony Anonsona Abisa III, Zuraan nyaadɔl, Paga-Pio Charles Awiah Awampaga II, Naba Asigri Abugrago Azoka II, Naaga-Naba Olando A. Awini II, nɛ Sandem-Nab Nab Azagsuk Aantgilow II.

## Naapaala zuŋir
Upper EAST Regional House of Chiefs da zuŋ Naapaala yʋʋm tusa ayi nɛ pisi la ni (2020). Justice Jacob Boom, onɛ an Supervising High Court Judge, ka da zuŋ naanam la, kpɛmis naapaala la ye ba dɔl wada banɛ bɛ yin la ka mɛ dɔl Chieftaincy and the Legislative Instrument la ba tʋʋma ni. Nimbanɛ ka o da zuŋ la anɛ;

Naba Biliya Maltinga Afeghera III, onɛ an Pʋlis kpɛɛm, ka ba da zuŋ o ka o an Paramount Chief tis Traditional Area kanɛ mɔr sub-chiefs piinɛ atan. Banɛ kpɛlim la yinɛ Kusaʋg nɛ Sandema sʋʋlim. Ba anɛ; Naba Robert Agetwin, Binduri Naab, Naba Abdulai Abugri, Bugri Naab, Naba Mohamadu Assibi Azonko I, Gumbo Naab, Naba Ibrahim Aguur Ayuumah, Pusiga Naab, Naba Nbangiba Ayagiba III, Sapeliga Naab, Naba Issifu Teag Achebelongo, Tilli Naab nɛ Naba John Dazuur Tiigah, Kpikpira Naab. Bama wʋsa yinne Kusaug Traditional Area.

Banɛ kpɛlim la anɛ Nab Francis Akanbegmi Asangalisa, Chuchuliga Naab, Nab Nkrumah Apaalinchang, Gbedema Naab, Nab Atirekperi Anmalugsi, Gbedmbilisa Naab, Nab Akanjianya Akanfella, Kanjarga Naab nɛ Nab Afulang Gilbert Apig-Jiak, Siniensi Naab, bama wʋsa mɛ yinɛ Sandema Traditional Area.

## Bawku zaba la yɛla
Upper East Region House of Chiefs yɛl ye Naba Asigri Abugrago Azoka II ka bam mi ka o an Naabi tis Bawku ka sɔ wʋsa mi ka sɔ yaa ma ye o diisnɛ naaba di anɛ daʋŋʋ tis ban hali.  “Tinam mi ye Naba Asigri Abugrago Azoka II (Zugraan) an Paramount Chief tis Bawku Traditional Area ka lɛm paas Upper East Region House of Chiefs ni, ba paas ye, “hali o paas National House of Chiefs, ka paalʋ pʋ naan ka di nar ye sɔ diis naab ka yɛl ye onɛ an paramount chief paali tis Bawku.

“Tinam, banɛ bɛ Upper East Region House of Chiefs ni la mi sʋʋŋa ye Naba Asigri Abugrago Azoka II an paramount chief tis Bawku ka on maaa mɔr paŋ kanɛ na nyaŋi diis naasieba o sʋʋlimin”.

“Ti wʋm pianakanɛ ka Minister for Information piana paal gɔmena ziesim yɛlkaŋa ni la, ka mɛ ye ti paasi ti kʋkɔr ye ti kʋ nyaŋi mɔr paramount chiefs ayi Bawku”.

## Gbanvɛɛnsa
Wa

**Wa** anɛ teŋpʋtita'ar tis Wa Municipal nɛ Upper West Region nɛ Ghana ya-datiʋŋ. Di pɛ'ɛs Minisipalitinam piinɛ yinne nɛ District kani pɛ'ɛsi an Upper West Region la. Di Municipal Assembly la anɛ Mɛtirɔpɔlitannam 261 la, Minisipal nɛ  and Disitirik Asambili bɛ Ghana.

Yʋʋm 2021 nidib nɛ ya' kanl la bɛ munisipaliti la bigis ye ba mɔr nidib 200,672 dinɛ ka dab an 98,493 ka pʋ'ab mɛn an 102,179. Zamina banɛ bɛ ani anɛ Asɔri dɔɔd nɛ Masalanki bɛdigʋ, Wa-Na Na'ayir, St. Andrew Catholic pʋ'ʋsʋm dɔɔg, University for Development Studies (UDS),  la'avɛnla dɔɔg, piis suakzi'is dinɛ bɛ Wicheau (di bɛnɛ Wa-West disitirik), tampiig kani nwɛnnɛ guur kani bɛ Jirapa nɛ salinsa'as zuor dinɛ bɛ Nanvielle. Wa  geography zi'ig kani ka Ombo Zuor bɛ, dinɛ bɛ Kaleo fʋ ya'a zi'e Wa teŋpʋʋgʋn ka yitidi sʋŋa. Teŋpʋʋs kani mɛn teŋ la ni anɛ  Naaha nɛ Ga.

Teŋpʋʋg la anɛ suotʋʋr babar bɛ Upper West region, ka mɔr pal bɛda wa'ae Hamile ya-datiʋŋ, nɛ ya-datiʋŋ tis Tumu nɛ Upper East Region. Na'asaasilʋg pak bil mɛn bɛ Wa.

## Di pin'ilʋg
Wa bɛllim yʋma zulum hali kpikpinkpinibi da zi'en Wa ye ba pɛ'ɛs trans-Saharan kpiisʋg la ni. Wa mɛn anɛ zi'ikani ka  Babatu, onɛ faad nidib la'ad ka nidib bɛdigʋ mi' o ye o anɛ na'ayiig bɛ Upper West region 19th century pin'ilʋg nɛ di naar. Wa da an teŋtita'ar tis  Wala teŋgbaʋŋ.

Yʋʋm 1892 nii,  G. E. Ferguson, onɛ an Fante daʋ kani sʋ'ʋg Asante Empire nɛ di zi'ibibis wʋsa ti paae ya-datiʋŋ ka di yinɛ Gold Coast Colony gɔmma nam la nɔɔr, labaar da kɛna ye ninbani bɛ Wa la gat ninbani bu Accra. Ferguson da nam pʋ paae Wa o ken la nii,  amaa o da keŋ teŋpʋsiaba ka di anɛ Gonjanam la da tis suor.

April 1897 nii, paŋ dim bani yit Nigeria ya-dagɔbʋg ka Henderson da bɔɔd ye o faae Bouna, Ivory Coast Samory Toure's Wassoulou Empire amaa ba da nyaŋi ba bɛ Dokita, amaa ka yʋolim zi'en ka nyaŋi sʋ'ʋg ka bas Henders ka sʋ'ʋg Wa.

Dinɛ nɔk 1930s pin'ilʋg ni, Ahmadiyya pin'il proselytise bɛ Wa.  Nɛ' kɛya ka Sunni Mɔɔm la tʋ'ʋs taaba teŋpʋʋg la ni, kas-kas anɛ bani na pʋ'ʋs pʋ'ʋsʋm dɔɔg la ni. Yʋʋm 1951 la nii zaba du'oe ya ka Wala nidib la ye di anɛ teŋ zaba. 

Zaba da du'oe bɛ yʋʋm 1978 la ni, Ahmadiyya  nɛ Sunni la da tʋ'ʋs taaba. Yʋʋm 1980 la nii zabtita'ar da bɛnɛ tuon gatib J. N. Momori nɛ Yakubu Seidu ba wʋsa da tiebnɛ ba zabidib, bɔɔd ye ba di'e Sidiki Bomi nɔba zug di'e Wa Na. Momori yʋ'ʋn da di'e Wa Na yʋʋm 1985 la ni nɛ di yʋ'ʋri an Wa Na Momori Bondiri II.

## Gbanvɛɛnsa
Wa Central constituency

**Wa Central** anɛ constituencies nam la yinnɛ kanɛ mɔr wadmaan ka o zie tis ba wadmaanib yir Ghana nwa.Ba daa vɔɔt ba wadmaan (MP) yiiga nɛ vɔtʋg kanɛ gat. Wa Centra. constituency bɛnɛ wa municipal district uppe west Region Ghana nwa.

Ba daa vɔɔt ba wadmaan. yiiga nɛ vɔtʋg kanɛ gat Wa Central is located in the Wa Municipal district n bɛ Upper West Region  Ghana nwa.

## Bɛn nam
Naam la bɛnɛ Wa Municipal District n bɛ Upper West Region Ghana nwa. Li ya -dagɔbʋg anɛ Northern Region sʋʋlim ka ya -nyaaŋ an  Wa East District nɛ ya-tuon mɛ an Wa West District. Ka Nadowli District bɛ ya- datiuŋ .

## Wa central yɛla
constituency daa tiak nɛ yʋʋm tusa ayi nɛ anaasi la ni, yinɛ Ghana vɔtʋg lʋgir la ni, ba daa yis   Wa West constituency.

## Wadmaanib

## Vɔtʋg

## Gɔsid nɛ

### Ghana wadmaanib constituencies nam

## Gbanvɛɛnsa
Wa west constituency

**Wa West** onɛ constituencies  nam  la yinne ka mɔr wadmaan ka o ziel tis ba bɛ wadmaanib yir la Ghana nwa.Ba vɔtʋg  gaŋ wadmaan yinne ka an linɛ ka nidib la vɔɔt gaŋ nid yinne maa . Wa West bɛni  Wa West district n bɛ Upper West Region of Ghana. 

Naam kʋk la, ba daa paam linɛ saŋkanɛ Ghana dim vɔtʋg titaar bɛ 2004. 

## Bɛn nam
Naam kʋk la bɛni Wa West District n bɛ Upper West Region Ghana nwa.  

## Wa west yɛla
constituency la daa naami yiiga nɛ 2004 n yi Ghana vɔtʋg tʋʋma lʋgir nɛ 29 paala sieba ka li paas ka constituencies nam la kal nɔbigi yi   from 200 to 230. 

## Wadmaandib
**Yʋʋm tusa ayi nɛ anii Ghana dim vɔtʋg titar: Wa West**

## '''Gɔsim nɛ mɛ'''

* List of Ghana Parliament     constituencies

## '''Gbanvɛɛnsa'''
Walewale Constituency

**Walewale Constituency** anɛ Ghana constituency nam la yinne bɛ Ghana Parliament. Ba vɔɔtidnɛ gaŋid nid yinne ka o aan ba wadmaan. Walewale bɛnɛ West Mamprusi Municipal bɛ North East Region sʋʋlim, Ghana. Anina an Municipal la tɛmpʋtitaar bɛ West Mamprusi Municipal Assembly. Ba da nam buon constituency la nɛ ye West Mamprusi Constituency.

## Titɔris
Ba kʋk la bɛnɛ Nanumba South district bɛ Northern Region, Ghana.

## wadmaannib

Vɔɔtʋg

## Gbanvɛɛnsa
Wechiau

**Wechiau** anɛ tempʋbil ka an tempʋtitaari tis Wa West district, district kanɛ bɛ Upper West Region sʋʋlim, yaad nɛ Burkina Faso titɔdig. Black Volta dɔl Wechiau zinisieba ka lɛn an zinikanɛ ka mɔɔgin piind bɛ.

## Zinivɛnlla
Wechiau Community Hippo Sanctuary. 

## Gbanvɛɛnsa
Wadmaan

Wadmaan anɛ zieni tisi o sʋʋlim dim wadmaanib yin. O anɛ onɛ paasi gɔsid wada maalʋgʋ an siem nɛ temmaalʋg yɛla
Wahab Wumbei Suhuyini

**Wahab Wumbei Suhuyini** (du'am yʋʋm- 30 September 1955) anɛ Ghana nid onɛ nwɛ'ɛd pɔlitis ka an  Mp pɛ'ɛs Seventh Parliament bɛ Fourth Republic of Ghana tis Tolon Constituency dinɛ bɛ Northern Region ka bɛ Wabig paati (NPP) la ni. 

## O pɔlitis nwɛʼɛ yɛla
Suhuyini  anɛ Wabig paati (NPP) nid. 2012 nii, o da zi'eni tis Tolon, o anɛ Wabʋg paati (NPP) ka pɛ'ɛs sixth parliament dinɛ bɛ fourth republic la ni ka di.

## O tʋʋma

* Vice Principal bɛ Training, Ghanaian-Danish Community Programme (di ka' gɔmena lʋggʋrɛ), Dalun
* Ghana Education Service Choggu, JSS Tamale

## O mɛŋ yɛla
Suhuyini anɛ Mɔr. O di pʋ'a ka mɔr biis ayuobʋ.

## O pin'ilʋg nɛ o sakur yɛla

Suhuyini du'am yʋʋm anɛ 30 September 1955. O yinɛ Gburimani, tenbil yinne kanɛ bɛ Northern Region, Ghana la. O da keŋɛ  University of Education, Winneba  ka paam Bachelor of Education degree kasɛta gbaʋŋ bɛ Ghanaian Languages yʋma 1997 la ni.

## Gbanvɛɛnsa
Western North Region

**Western North Region** anɛ regions of Ghana nam ayuobʋ la yinne ka ba da pinili di yʋʋm tusa ayi nɛ awai (2019).  Region la tɔdnɛ nɛ Ivory Coast (Comoé District) lɛb Ya-datiʋŋ, Central region lɛbid Ya-tuona, nɛ Ashanti, Ahafo, Bono East nɛ Bono region nam lɛb Ya-dagɔbʋg. Western North Region ka saa nidi gat zinig wʋsa Ghana, di mɔr zuoya, ka teŋ la mɛ mɔr kʋʋlim. Salima tuub zinis (gold mines) bɛdegʋ bɛ region la ni. Buudi banɛ bɛ region la ni bɛdegʋ anɛ Sefwi nam. Buudbanɛ ka ba pianada ani Sefwi, Akan, French nɛ English.

## Labakʋda
Western North Region of Ghana anɛ region paal kanɛ ka ba da nwaae yi Western Region sʋʋlim, Ghana. Region paala la maalʋg dɔlisnɛ New Patriotic Party da ziel nɔɔr siem 2016 Ghana wʋsa vɔɔtʋgin la. On da di vɔɔt la, Zugraan, Nana Akuffo Addo da maal Ministry of Regional Reorganization ye di gɔs yɛlsieba maalʋg. Laasʋg pʋʋgin, Region paala ayuobʋ ka ba da nyaŋi maal yi region nam piiga banɛ pʋn dɛŋim bɛ Ghana la. Region paala la sieba anɛ Bono East, Ahafo, Savannah, North East, nɛ Oti Region.

Lʋgʋr paal Ministry of Regional Reorganization and Development da gɔs ka siel wʋsa maal ka Hon. Dan Botwe da aan di tuon gat. Yʋʋmtusa ayi nɛ piinɛ ayɔpɔi nwadisa atan (March 2017) la ni, ministry da maal suoya ye ba pinil region naming la laas nɛ Council of State. Lʋgʋr la da sial nwɛnɛ nɔɔrim pistan nɛ ayuobʋ (36 times) din yi sankanɛ ka ba da maal gbana la yʋʋm tusa ayi nɛ piinɛ ayɔpɔi nwadisa anii (August 2017) la ni. Region nam la maalʋg wʋsa naar da anɛ vɔɔtʋg kanɛ ka ba da kɛ ka nimbanɛ bɛ sʋʋlimin la vɔɔt ye ba maal region paal la 27 December 2018.

## Zinivɛnlla
Region la mɔr tiis bɛdegʋ dinɛ an zinivɛnlla ka nidib kennɛ gɔsid.

## Gbaʋŋ zamisʋg
Western North region mɔr post-secondary schools bɛdegʋ, teachers' nɛ nursing college nam.

## Nimmaasim
Yʋʋm tusa ayi nɛ pisi nɛ yinne nwadisa anii la (August 2021), H5N1 avian influenza da gbane nidib region la ni.

## Din pʋ siem
Region la tʋmnɛ pɔlitical administration dɔlisid local government system. Region la pʋnɛ MMDA's nama awai (0 Metropolitan, 3 Municipal nɛ 6 Ordinary Assemblies). 

District, Municipal or Metropolitan Assembly wʋsa, mɔrnɛ Chief Executive, ka o zieni ti central government amaa di kpieʋŋ wʋsa anɛ presiding member onɛ ka Assembly member la vɔɔti gaŋ. District banɛ bɛ Western North Region.

## Gbanvɛɛnsa
Western Region

**Western Region** bɛnɛ Ghana ya-dagɔbʋg, ka kpi'e nɛ Ivory Coast (Comoé District) dinɛ bɛ Central region ya-tuona, pɛ'ɛsnɛ teŋpʋtita'ar ka an liibir nɛ Sekondi-Takoradi bani la'asi bɛ ku'om nɔɔrin, coastal Axim, nɛ suoya babir wʋʋ Elubo. Di pɛ'ɛs Ghana ya-dagɔbʋg paa zi'ig, Cape Three Points, zi'ikani ka ba baŋ ye kpaam bɛ teŋin la bɛdigʋ June 2007 yʋʋm la ni. Region la mɔr paalʋ wʋʋ 13,842 km2, ka mɔr nidib 2,060,585 yʋʋm 2021 nidib kaanlʋg la ni.

Western Region dit malisim nɛ ku'okani bɛ di ni Ghana ya-dagɔbʋg nɛ Ivory Coast dinɛ ka Western region tɔnd nɛ Central Region ya-nya'aŋ la.

Western Region mɔr saku'om gat Ghana ni, kʋnkʋna nɛ kʋ'ʋlʋm. Di mɔr sanlima tuub bʋnbua-bɛda nɛ bibis wʋsa pɛ'ɛsnɛ kpaam zi'is mɛn bɛ Western Region mɔrim ni.

Di anɛ Akans malima ma'aa bɛ anina; ba pian'adi Akan, French nɛ English ma'aa.

## Di zi'inyalima yɛla
Ba kʋdabɛda anɛ Ankobra River, Bia River, nɛ Pra River dinɛ bɛ ya- nya'aŋ, Tano River la kilimit western national border la. Zi'ig la ka ba mi' di ye UNESCO World Heritage Site, Nzulezo teŋkpɛŋ dinɛ ka ba mɛ ku'om zut gilik pɛ'ɛsnɛ Ankasa Protected Area.  Ninvɛnla wʋʋ Portuguese, Dutch, British, nɛ Brandenburgian bɛ ku'om la nɔɔrin, di da mɛnɛ bɛ yʋʋm 1512 ka nam bɛ.

Ba pian'ad bɛɛ buudi kani ka nidib mi'  Western Region anɛ Nzema,  Nzema beach nam la anɛ zi'ibani ka nidib keni gɔsid ba ya'a bɛ vʋ'ʋsʋm bɛɛ bani naamid lalli kenna (Ghana bɛɛ dunia wʋsa) ye ba gɔs Nzema Hospitality. Zi'itita'ar kani ka ba kennɛ gɔsidi bɛ Nzema anɛ Venice View Beach Resort, bɛnɛ teŋpʋbil kani ka ba buon ye Baku (ka mɛn yiti buon saŋa sia ye Beku) wʋʋ mit 8 ba'abi yit Eikwe. Zi'ibama babir di mɛn lɛm mɔr zi'ig yinne wʋʋ Fort Apollonia dinɛ bɛ  Beyin.

## Sakur yɛla
Western region mɔr  post-secondary schools bɛdigʋ, pɛ'ɛsnɛ pa'anib nɛ ti'ebidib kɔliginam, nɛ universities nam ayi -University of Mines and Technology (dinɛ bɛ Tarkwa) nɛ Takoradi Technical University (dinɛ ka ba da buon ye Takoradi Polythecnic).

## Di tʋʋma pʋdigir
Pɔi ka ba da mak ka zi'el region la  December 2018 yʋʋm la ni, region la da mɔri  23 MMDA's (1 Metropolitan, 11 Municipal and 11 Ordinary Assemblies). Dinzʋgɔ, dinɛ da pɛ'ɛs amaligim-maal la zugɔ,  MMDA's  nam awai ( 3 Municipal and 6 Ordinary Assemblies) ka ba da yisi yi Western Region ka nɔki zi'el   dinɛ an paalʋg dinɛ ka di teŋpʋtita'ar an Wiawso.

Pɔlitis tʋʋma dinɛ bɛ region la ni yitnɛ  local government system ni. Tʋʋma pʋʋgʋn kaŋa, region la pʋnɛ 14 MMDA's ( 1 Metropolitan, 8 Municipal and 5 Ordinary Assemblies).  District yinne wʋsa, Municipal bɛɛ Metropolitan Assembly, tʋʋma wʋsa bɛnɛ Chief Executive la nu'usin, zie tis central government amaa o paŋ wʋsa yitnɛ  Assembly man onɛ ka nidib la vɔɔt. Yʋda bama anɛ nanna din:

## Nidib banɛ da maal si'elnam ka naam gaad

## Gbanvɛɛnsa
White Volta

**White Volta** **bɛɛ Nakambé a**nɛ Volta River dinɛ bɛ Ghana's la ku'osuor. White Volta la yinɛ Burkina Faso ya-datiʋŋ baba, ka pʋbidi dɔl Northern Ghana ka kpaadi kpɛnɛd Lake Volta bɛ Ghana la ni. White Volta kuosuoya anɛ Black Volta nɛ Red Volta.

## Tʋʋma
White Volta anɛ kuonuudim tis tɛɛns banɛ bɛ di nɔɔrin nɛ banɛ kpie di wʋsa nɛ sieba. Di mɛ lɛn ɛɛntu pɛɛli barigi sanam banɛ kpie di la laad nɛ sʋʋlim banɛ kpie di la.

## Gbanvɛɛnsa
William Kwasi Sabi

**William Kwasi Sab**i (Ba da dʋ'a o nɛ yʋma tusir nɛ kɔbiswai nɛ pisyuobʋ nɛ ayuobʋ nwadisa anii la dabpisi nɛ atan daar- August 23, 1966) ka o an Ghana pɔlitis nwɛ'ɛd nɛ Mp tis Seventh Parliament bɛ Fourth Republic of Ghana tis Dormaa East Constituency dinɛ bɛ Brong-Ahafo Region bɛ New Patriotic Party (NPP) la ni.

## O pin'ilʋg bɛllim nɛ o sakur yɛla
Sabi du'am yʋʋm anɛ August 23, 1966. O yinɛ Wamfie dinɛ bɛ Bono Region of Ghana. O mɔr Bachelor of Science degree kasɛta gbaʋŋ bɛ Administration yit University of Ghana Legon nɛ Master's in Public Health yit University of Cape Town ni mɛn.

## O tʋʋm yɛla
Sabi pin'ili tʋʋma la, o anɛ Sibiti administrator bɛ Catholic Health Service, Sunyani din yi yʋma 1997 ti paae yʋma 2003. O an lecturer bɛ Catholic University College of Ghana din yi yʋma  2005 ti paae yʋma 2009 ni. Ka yʋma 2008 ni la, o da an operations manager tis National Health Insurance Authority. O da yuolim an management consultant bɛ MDF West Africa Limited ni.

## O Pɔlitis nwɛ'ɛb yɛla
Sabi zi'eni tis Dormaa East constituency bɛ New Patriotic Party bɛ 2012 vɔɔtʋg la ni ka di. O da mɔri vɔɔtnam kal 13,712 ka mɔr 56.87%  yit vɔɔtʋg bani wʋsa vɔɔt la, ka o di ka bas bani wʋsa vɔɔt la paas nɛ Ali Adjei Ibrahim, Felix Kumi Kwaku, Asante Oppong Alexander, nɛ Adoma Hayford. O tʋm an Deputy Minista tis Ministry of Monitoring and Evaluation din yi yʋma 2016 ti paae yʋma 2020, ka nannana, o anɛ Technical Advisor bɛ Monitoring and Evaluation Secretariat, Ghana Zugdaan zɔŋ la ni.

## O mɛŋ bɛllim
Sabi anɛ Ayisa biig dinɛ ka na'asaalin an Christian la. O di pʋ'a ka mɔr biig yinnne.

## Gbanvɛɛnsa
William Ofori Atta

**William Ofori Atta** (10 October 1910 – 14 July 1988), nidib bɛdigʋ da buon ye "Paa Willie", da anɛ onɛ pɛ'ɛsi pin'il United Gold Coast Convention (UGCC) ka lɛm an Ghana saam yinne kani pɛ'ɛs "The Big Six"  la ni ka British colonial gɔmma la da pʋ siakidi o pʋtɛn'ɛr la dinɛ da an Gold Coast la. O da yʋolim an Minister for Foreign Affairs bɛ Ghana's second republic dinɛ bɛ 1971 ti paae 1972 ni.

## O pin'ilʋg yɛla
Nana William Ofori Atta da anɛ Nana Sir Ofori Atta I biig onɛ da an Omanhene (Na'ab) tis Akyem Abuakwa dinɛ yi 1912 ti paae 1943. Onɛ da an nobleman bɛ na'ayir tis Ofori-Atta dynasty, la'amnɛ Akan nidib la dit ti ba mayir faar la bigis ye onɛ da an na'abiig. William Ofori Atta kɛŋnɛ  Mfantsipim School ka ba yis o lɛbis Achimota School dinɛ ka o da pɛ'ɛs yiiga sakur biis banɛ zi'ini sɔb Cambridge School Certificate la. O sakur bitaaba anɛ Komla Agbeli Gbedemah nɛ Edward Akufo-Addo. Onɛ o sakur taaba la pin'il intermediate degree programs la. O da lɛm anɛ yiiga School prefect. Nɛ' nam wʋsa da pɛ'ɛsi kɛ' ka University of Ghana zi'en. O da keŋ  Queens' College, University of Cambridge dinɛ yi 1935 ti paae 1938 ni. O da kilim lawyer bɛ 1956 ni. O tɔn' anɛ Susan Ofori-Atta, yiiga pʋ'a kani kilim physician Ghana nwa ni.

## Pɔlitiks
William Ofori Atta da anɛ onɛ pɛ'ɛs banɛ pin'il United Gold Coast Convention la onɛ da pɛ'ɛsi bɛ 1947 ni la. O da di Akim Abuakwa kuk la yinne dinɛ bɛ 1951 Gold Coast vɔɔtʋg la ni. O da lɛm an tuongat tis United Party dinɛ bɛ di kɔn' nɛ Dr Kwame Nkrumah paati la. Ofori Atta ka Nkrumah da vɛ'ɛd saŋkani da an yiiga republic bɛ Preventive Detention Act la ni. Republic ayi' ni la, o da zi'en tis Akwatia nidib la an yiiga Mp tis Second Republic la, o da lɛm anɛ Minister for Education nɛ  Minister for Foreign Affairs bɛ Progress Party government bɛ Dr. Busia yʋʋm la. O da anɛ ninkpiɛŋ tis People's Movement bɛ Freedom and Justice (PMFJ) dinɛ ka o da nwɛ' pɔlitiks tʋ'ʋs 'Union Government' dinɛ ka General I. K. Acheampong da mɔr, onɛ da an Head of state tis Ghana nɛ Chairman tis Supreme Military Council (SMC). Nɛ' da anɛ dinɛ ka langima nam la maal ye ba kɛ' ka langimanam ma'a gɔsid teŋ ka bani ka'e langima kʋ nya'aŋi paam na'am laa. SMC liig la nya'aŋ, o da zi'eni bɔɔd zugdaan bɛ 1979  Ghana vɔɔtʋg la bɛ United National Convention ka bɛ atan' ka mɔr 17.41% yi vɔɔtʋg la ni. Onɛ da an chairman tis Council of State bɛ Third Republic.

## O naae yɛla
William Ofori Atta da kenna an Christian ka tʋm bɛdigʋ tis Christian tʋʋma nam ni. O da pɛ'ɛs banɛ pin'il Accra Chapel Trust, (nanna yʋ'ʋn an Korle-Bu Community Chapel) di anɛ evangelical church bɛ Korle Bu Teaching Hospital, Accra bɛ 1967 ni. Ofori Atta da tis J. B. Danquah Memorial Lectures tu'am dinɛ ka Ghana Academy of Arts and Sciences da na'am la bɛ 1985. O pia'azug da anɛ – "Ghana, teŋkani mɔr yɛla". O da kpinɛ 1988 ka ba da tis o  state burial.

## Gbanvɛɛnsa
William Ofori Boafo

**William Ofori Boafo** (du'am yʋʋm anɛ 30 Samanpiid/Nwadispii 1946) anɛ lɔya nɛ Ghana pɔlitis nwɛ'ɛd. O da anɛ mp tis Akropong Constituency dinɛ bɛ Eastern region of Ghana bɛ 4th, 5th nɛ 6th Parliament tis 4th Republic of Ghana.

## O pin'ilʋg nɛ o sakur yɛlaw
Boafo du'am yʋʋm anɛ December 30, 1946. O yitnɛ Akropong,  teŋpʋbil yinne kani bɛ Eastern region, Ghana. O anɛ University of Ghana sakur biig kʋdʋg. O mɔr Bachelor of Law degree yit university la ni. Nɛ' nwa da maali bɛ1969 ni. O lɛm anɛ Ghana School of Law sakur biig kʋdʋg dinɛ ka o kɛŋ tuoni zamisi paam Bachelor of Law degree bɛ 1970 ni.

## O tʋʋma yɛla
Boafo anɛ lɔya ka pɛ'ɛsi bɛ Onimpa Akouku & Company ni.

## Pɔlitiks tʋʋma
Boafo anɛ New Patriotic Party nid. O da anɛ 4th, 5th nɛ 6th mp tis 7th Parliament bɛ Republic of Ghana ka da zi'en kuk la zug bɛ January 2005 ni. O da lɛm zi'eni mp vɔɔtʋg la bɛ Akropong Constituency la ni. Onɛ an mp ti paae zina. O da anɛ kɔmitii nid bɛ Defence and interior, Standing Orders ni.

## Vɔɔtʋg yɛla
Boafo ba da vɔɔt o Mp tis Akropong constituency dinɛ bɛ Eastern Region of Ghana an yiiga daan bɛ 2004 yʋʋm la ni bɛ Ghana sɔ' wʋsa vɔɔtʋg la ni. O nɔknɛ  New Patriotic Party paati la di. O constituency la da pɛ'ɛs mpnam 22 bani da di yi mpnam 28 bani da bɛ NPP ka di bɛ Eastern Region la ni. Wabig paati la da di mp nam bɛdigʋ ka fu ya'a la'asi ba ka ba duoe mp nam 128 yi mp nam 230 la ni. Ba da vɔɔt o nɛ vɔɔtnam 21,655 yit vɔɔtnam 34,199 ni pʋʋgʋn ka mɔr  63.3%  yi vɔɔtʋg la ni wʋsa. O da paam ka bas Ohene Nyarkoh onɛ bɛ People's National Convention, Richie Agyemfra-Kumi onɛ bɛ National Democratic Congress, Kwabena Awuku-Lokko onɛ bɛ Convention People's Party nɛ Ronni Nanan Esi Botsio onɛ da zi'eni o kɔn' ka ba ye independent la. Bama da paam 0%, 28.9%, 3.7% nɛ 4% yi vɔɔtʋg la wʋsa bani vɔɔt la.

2008 nii, o di vɔɔtʋg la wʋsa bɛ New Patriotic Party la ni bɛ constituency kan la nɔɔ. O constituency la da pɛ'ɛs  mp zi'is 19 yit mp nam 28 bɛ New Patriotic Party  bɛ Eastern Region ni. Wabig paati la di majoriti nɛ mp nam 109 yit mp zi'is 230. Ba da vɔɔt o nɛ vɔɔtnam 20,245 yit vɔɔtnam 34,350 ka mɔr 58.94% bɛ vɔɔtʋg  bani vɔɔt la ni. O da di ka bas Hawa Isaka onɛ bɛ People's National Convention, Anthony Gyampo onɛ bɛ National Democratic Congress, Augustus Osae-Akonnor onɛ bɛ Convention People's Party Samuel Apenteng onɛ zi'eni o kɔn'. Ba da paami 0.85%, 30.64%, 6.75% nɛ 2.82% yit vɔɔtʋg wʋsa bani vɔɔt la ni. 

## O mɛŋ bɛllim
Boafo mɔr pʋ'a nɛ biig yinne. O anɛ Christian ka o pʋ'ʋsʋm la yʋ'ʋr anɛ Presbyterian 

## Gbanvɛɛnsa